Winde sê metro’s moet provinsies se treine bestuur | Netwerk24
Winde sê metro’s moet provinsies se treine bestuur
Deur Malherbe Nienaber 09 April 2019 22:04
Alan Winde, DA-premierskandidaat vir die Wes-Kaap, praat Dinsdag op die Mitchells Plain se treinstasie. Foto: Malherbe Nienaber
Die bestuur van treindienste moet na metrorade afgewentel word sodat dit nader is aan die mense wat dit daagliks gebruik, sê Alan Winde, DA-premierskandidaat vir die Wes-Kaap.
“Dit maak net sin om die beheer oor die treinstelsel af te wentel – in stede oor die wêreld heen is dit hoe dit werk. Die stelsel wat ons nou het, werk nie en ’n nuwe stelsel moet dit vervang.”
When the PRASA display board doesn't even work.... what must happen? I'm visiting Mitchell's Plain train station to see first-hand the impact of the failing ANC management of Prasa and Metrorail. #RailWeek @our_da#WindeForPremier@ricardomackenzi pic.twitter.com/n7xo6wxMfy
— Alan Winde (@alanwinde) April 9, 2019
Winde en ander DA-lede het Dinsdagoggend die Mitchells Plain-stasie besoek, waar die perronne om 10:00 grootliks leeg was en geen treine verbygekom het nie. Dit is een van die grootste treinstasies in Kaapstad.
Die perronne op die Mitchells Plain-stasie in Kaapstad was Dinsdag om 10:00 byna leeg toe Alan Winde, DA-premierskandidaat, en DA-lede daar besoek afgelê het. Foto: Malherbe Nienaber
“Ons het tot 1,3 miljoen mense wat hier woon en ’n mens sou dink dat die stasie propvol en bedrywig sou wees. Die volgende trein kom blykbaar eers om 15:00 of 16:00 aan. Dit kan nie so gaan in ’n stad wat so groot is en ’n ekonomie soos dit nie.”
Volgens Winde is die treinstelsel in die provinsie afgetakel omdat dit nie reg bestuur word nie.
“Die ekonomie kan nie werk as openbare vervoer nie werk nie. Die treinstelsel behoort die ruggraat van die ekonomie en die kostedoeltreffendste vervoer te wees.”
This morning @alanwinde interacting with some of the
250 000 commuters that stopped using the trains due to ANC Mismanagement & failure.
Commuters are frustrated and angry as they spend more money & time in taxis and in some cases three taxis to get to work??
— Ricardo Mackenzie (@ricardomackenzi) April 9, 2019
Hy voer aan dat die beste bestuursbesluite geneem sal word wanneer openbare vervoer op die vlak van plaaslike regering en provinsies bestuur word “waar die mense is”. “Sodra die verkiesing verby is, sal ons dié kwessie verder voer en druk op die nasionale regering uitoefen.”
Die tydsberekening van die ontvangs van die eerste twee nuwe Metrorail-treine deur die president Dinsdag in Kaapstad is ook nie verrassend nie, sê Winde.
Hy sê dit is ’n “politieke foefie” wat onwaarskynlik die chroniese tekortkominge van die treinstelsel sal verander.
Volgens hom dra die byna 250 000 mense wat nie meer die trein gebruik nie, by tot die verkeersprobleme op die paaie.
Alan Winde, DA-premierskandidaat in die Wes-Kaap, praat buite die Mitchells Plain-treinstasie met Ricardo Mackenzie, DA-lid van die provinsiale wetgewer, en Albert Fritz, DA-adjunkleier in die Wes-Kaap. Foto: Malherbe Nienaber
"‘Flipflop-Nzimande’ must stick to his policy and devolve rail.
Yesterday, the Rail Enforcement Unit arrested a copper thief and recovered goods worth R200 000. The DA welcomes the arrest, but we know that more can be done." -
@alanwinde @Our_DA https://t.co/CQcxCFOuvI
— DA Western Cape (@WesternCapeDA) April 8, 2019
Meer oor: Alan Winde | Wes-Kaap | Treine | Treindienste